Høyeste industrioptimisme siden 2011

Industrilederne melder om uendret produksjon, men optimismen for kommende kvartal er høyere enn på flere år. – Industrien er over det verste, tror sjefanalytiker.

OPTIMISME: Norske industribedrifter venter bedre tider Vis mer byoutline Foto: Norsk Hydro ASA

Publisert: Oppdatert: 20. april 2018 10:22 , Publisert: 20. april 2018 09:55

Industribedriftene melder om uendret produksjon og sysselsetting i årets tre første måneder, men fremover meldes det om lyse tider, ifølge SSBs konjunkturbarometer.

Selv om det uendrede produksjonsnivået i kvartalet var noe skuffende, mener sjefanalytiker Erik Bruce i Nordea hovedbildet for industrien er positivt.

– Vi er i alle fall over nedturen, sier han til E24.

Optimismen i tiden fremover er større enn på lang tid, viser undersøkelsen. Indeksen som måler bedriftenes syn på utsiktene for kommende kvartal, stiger til det høyeste siden første kvartal 2011.

Les også: Hydro frykter ny gigantkabel vil gi høyere strømpris

Ifølge SSB melder lederne i industrien om at investeringsplaner justeres opp, ordretilgangen ventes å øke både i hjemmemarkedet og eksportmarkedet, samtidig som det ventes vekst i ordrebeholdningen.

Tre faktorer som trekker opp



Spesielt fra eksportmarkedet er ordreinngangen økende, påpeker Bruce.

Les også DNB Markets om PMI-indeksen: – Vi har en industri som er i god vekst

– For meg er dette en bekreftelse på at industrien er over det verste, og at utsiktene er bra for norsk industri, sier han.

Han setter fingeren på et knippe faktorer som bidrar positivt:

Det går bra i verdensøkonomien og i eksportmarkedene.

Kronen er svak. Målt mot handelspartnernes valutaer er kronen fortsatt rundt 20 prosent svakere enn før oljeprisfallet, selv om den norske valutaen har styrket seg noe i år.

Norsk industri vil etter hvert dra nytte av økte oljeinvesteringer. Oljeselskapene planlegger en vekst på åtte til ti prosent investeringsvekst.

Kan overvurdere utviklingen



Men Nordea-analytikeren påpeker at forventningene har ligget høyt en stund, og over den faktiske utviklingen, slik at det ikke er sikkert at forventningene innfris.

Les også: Venter kraftig økt forbruk i Norge: Disse vil sluke mest strøm

– Vi er tryggere på tallene de melder om nåsituasjonen enn hva de sier om fremtiden, sier Bruce.

– Men gitt bildet som gis av ordrene og det vi vet om markedene for norsk industri – bra vekst hjemme og ute, og oljeinvesteringer som er i ferd med å ta seg opp, mener jeg det er god grunn for industrien til å vente bedre tider fremover, sier han.

Les også Superrike i USA tror på resesjon innen to år

Les også Flere vil ha fastrentelån

Les også Frykter rentesjokk kan utløse finansuro

Her kan du lese mer om Dagens Industri